Μάριος Bαλέρης (Μάριος Βαλληνδράς)

Ο Μάριος Βαλληνδράς γεννήθηκε στην Αθήνα στις 14 Αυγούστου 1925. Έκανε γυμνασιακές σπουδές στη Λεόντειο. Από κει και πέρα ακολουθεί διπλή σταδιοδρομία: Υιός και εγγονός γιατρών, υπακούει στην οικογενειακή παράδοση σπουδάζοντας ιατρική στο Πανεπιστήμιο Αθηνών και συνεχίζοντας με πεντάχρονες σπουδές και ειδικότητα στο Παρίσι. Παράλληλα, τελειώνει με Άριστα την Ακαδημία Κινηματογραφικών Σπουδών όπου παίρνει πτυχίο Σκηνοθεσίας Κινηματογράφου και Α' Βραβείο από την τότε Γ. Γραμματεία Γραμμάτων και Τεχνών. 

Στο Παρίσι, παρακολουθεί κατά περιόδους το Ινστιτούτο Ανωτάτων Σπουδών Κινηματογράφου (ΙDHEC), το Ινστιτούτο Φιλμολογίας της Σορβόννης και τη Δραματική Σχολή του Jean Louis Barrault. Επιστρέφοντας στην Ελλάδα, παράλληλα με την επαγγελματική του καριέρα ως υγειονομικός του στρατού, συγγράφει για πολλά χρόνια ραδιοφωνικά σενάρια και θεατρικά έργα, με το ψευδώνυμο Μάριος Βαλέρης. Έχουν συνολικά μεταδοθεί πάνω από 1.000 εκπομπές από το τότε ΕΙΡ. 

Με τη μεταπολίτευση του 1974, οι δύο σταδιοδρομίες συμπίπτουν. Καλείται από την τότε υπηρεσιακή κυβέρνηση να αναλάβει τη διεύθυνση των Τηλεοπτικών και Ραδιοφωνικών προγραμμάτων της ΥΕΝΕΔ και υπηρετεί εκεί ως τον Ιανουάριο του 1977 που διορίζεται Β. Γενικός Διευθυντής της ΕΡΤ. Στα έξι χρόνια της θητείας του στην ΥΕΝΕΔ και στη Γενική Διεύθυνση της ΕΡΤ συμμετείχε σε πολλαπλά διεθνή συνέδρια με θέματα Τηλεόρασης, Παιδείας κλπ Ακολούθησε η δημοσιογραφική περίοδος, πάντα σε θέματα θεάτρου και τηλεόρασης.  

Για πολλά χρόνια, κριτικός τηλεόρασης στα περιοδικά "Επίκαιρα", "Γυναίκα" και "Φαντάζιο" και στην εφημερίδα "Εθνος". Μόνιμος κριτικός θεάτρου στο περιοδικό "Εικόνες" για δύο χρόνια. Έχει ασχοληθεί με την αισθητική θεάτρου και πεζογραφίας όπως και με ψυχολογικές μελέτες. Από το 1985 διδάσκει Δραματολογία στη Δραματική Σχολή του Πειραϊκού Συνδέσμου και από το 1989 επίσης Ιστορία Θεάτρου και Λογοτεχνίας στην ίδια Σχολή και Δραματολογία στη Δραματική Σχολή του Ωδείου Αθηνών. Το Μάη του 1997 εκλέγεται στο Διοικητικό Συμβούλιο του Θεατρικού Μουσείου. 

Απεβίωσε στις 17 Ιουνίου 2000 

Επιλεγμένη εργογραφία 

«ΓΕΥΣΗ ΑΠΟ ΕΓΚΛΗΜΑ» Αστυνομική κομεντί. α) Ανεβάστηκε στο θέατρο ΟΛΥΜΠΙΑ Πειραιά, το καλοκαίρι του 1967, από το θίασο Χριστογιαννόπουλου, σε 74 παραστάσεις. β) Σε περιοδεία, από το θίασο Νέγκα σε όλη τη θεατρική περίοδο 1969-70. γ) Με τίτλο «Ένας παράξενος πελάτης», και άλλη διανομή, μεταδόθηκε από το ΕΙΡΤ στο «Θέατρο της Τετάρτης, στις 30 Ιουλ. 1969. δ) Γυρίστηκε σε κιν/κή ταινία και μεταδόθηκε από την τηλεόραση της ΥΕΝΕΔ δυο φορές το χειμώνα 1972-73. ε) Με Κύπριους ηθοποιούς μεταδόθηκε, σε ραδιοφωνική διασκευή από το ΡΙΚ. 

«ΟΙ ΜΑΥΡΟΛΥΚΟΙ» στο Θέατρο της Κυριακής του  ΕΙΡ (Εθνικό Πρόγραμμα) Θεατρικό χρονικό, εμπνευσμένο από τα έργα «Οι Μαυρόλυκοι» και «Ελληνικός όρθρος» του Θανάση Πετσάλη, σε έξι μέρη, 1ώρας και 30 λεπτών το καθένα. (Συνολικός χρόνος : 9 ώρες). Μεταδόθηκαν: Α΄ Μέρος : 12-11-1967, Β΄ Μέρος :26-11-1967, Γ΄ Μέρος : 17-12-1967, Δ΄ Μέρος : 14-1-1968, Ε΄ Μέρος 28-1-1968, : ΣΤ΄ Μέρος :4-2-1968 

«Ο ΤΣΕΛΙΓΚΑΣ» στο Θέατρο της Κυριακής του  ΕΙΡ (Εθνικό Πρόγραμμα) Ελεύθερη Θεατρική διασκευή από το ομώνυμη βιογραφία του Κ. Κρυστάλλη, από τον  Μ. Περάνθη, σε τρία μέρη, 1ώρας και 30 λεπτών το καθένα. (Συνολικός χρόνος: 9 ώρες)  Μεταδόθηκαν: Α΄ Μέρος :3-11-1968,  Β΄ Μέρος :10-11-1968,  Γ΄ Μέρος :17-11-1968 

«ΓΡΑΦΕΙΟ ΕΜΠΙΣΤΕΥΤΙΚΩΝ ΥΠΟΘΕΣΕΩΝ» Θεατρική σειρά 45λεπτων, αυτοτελών ραδιοφωνικών εκπομπών, στον ΚΡΣΕΔΕ. Μεταδόθηκαν 40 εκπομπές, (συνολικός χρόνος :30 ώρες) από 5-3-1965 ως 7-1-1966. 

«ΕΝΑ ΕΚΑΤΟΜΜΥΡΙΟ ΔΟΛΑΡΙΑ» Θεατρική σειρά για ραδιόφωνο, 30λεπτων εκπομπών, στον ΚΡΣΕΔΕ. Μεταδόθηκαν 52 εκπομπές, (συνολικός χρόνος :26 ώρες), από 1-2-1966 ως 2-6-1966 

«ΠΡΕΠΕΙ ΠΑΛΙ ΝΑ ΔΡΑΣΕΙΣ» Θεατρική σειρά 45λεπτων αυτοτελών ραδιοφωνικών εκπομπών Μεταδόθηκαν 36 εκπομπές, (συνολικός χρόνος : 27 ώρες) από 13-3-1969 ως 27-11-1969 

«ΡΕΓΓΙΝΑ ΔΕΜΑΡΚΟΥ» Θεατρική σειρά 15λεπτων ραδιοφωνικών εκπομπών. Μεταδόθηκαν 780 εκπομπές, (συνολικός χρόνος : 195 ώρες) από 12-5-1970 ως 6-6-1973.  

«ΟΔΟΣ ΧΡΥΣΑΝΘΕΜΩΝ» Θεατρική σειρά 45λεπτων ραδιοφωνικών εκπομπών. Μεταδόθηκαν 117 εκπομπές, (συνολικός χρόνος : 88 ώρες) από 22-2-1972 ως 31-7-1972

__ΜΕΠΠ__